
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/61/2024 8724204901 29. 01. 2025 JUDr. Dagmar Soliarová ECLI:SK:OSPP:2025:8724204901.2
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o mal. deti: A. B., nar. XX.X.XXXX a C. B., nar. X.X.XXXX, zastúpené kolíznym opatrovníkom Úradom práce, soc. vecí a rodiny Poprad, umiestnené v náhradnej osobnej starostlivosti C. B., nar. X.X.XXXX, bytom B., D. E. XXXX/ XXX, B., deti rodičov: matka B. B., nar. X.XX.XXXX, bytom B., D. E. XXXX/XXX, B. a otec neb. C. B., v konaní na návrh matky o zverenie mal. detí do osobnej starostlivosti, takto rozhodol: I. M e n í sa rozsudok Okresného súdu Poprad č.k. 14P/33/2021 - 39 zo dňa 22.6.2021, pokiaľ ním boli mal. deti zverené do náhradnej osobnej starostlivosti C. B. tak, že táto náhradná osobná starostlivosť sa z r u š u j e. II. Mal. deti A. B. a C. B. sa z v e r u j ú do osobnej starostlivosti matky B. B., ktorá ich bude zastupovať a spravovať ich majetok. III. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Podľa § 44 CMP, rozsudky o výživnom sú vykonateľné doručením.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8724204901.2 (dáta aktuálne k 14. 11. 2026). Záväzné je znenie zverejnené súdom.




